PATVIRTINTA

 Vilniaus r. Eitminiškių

pagrindinės mokyklos

 direktoriaus 2022 m. spalio 13 d.

 įsakymu Nr.U1-63

**NEMENČINĖS KRAŠTO ŠVIETIMO ĮSTAIGŲ IKIMOKYKLINIO IR PRIEŠMOKYKLINIO AMŽIAUS** **VAIKŲ KŪRYBINIŲ DARBELIŲ PARODOS**

**„LIETUVIŲ LIAUDIES DAILĖS ORNAMENTAI IR SIMBOLIKA MANO DARŽELYJE“**

**NUOSTATAI**

**Aktualumas**.Lietuvių tautodailėje gausu ornamentų ir simbolių, bet apie tai mes ne kiekvieną dieną kalbame ir todėl pradedame pamiršti. Lietuvių liaudies dailės simbolika galima pamatyti tekstilėje, drabužių puošyboje, keramikoje, architektūroje, metalo dirbiniuose. Jais buvo dekoruojami baldai, drabužiai, pastatai ir kiti įvairūs buities daiktai, o kiekvienas simbolis turėjo savo reikšmę. Žodis ornamentas (ornamentum) kilęs iš lotynų kalbos ir reiškia „pagražinimas, papuošimas”, todėl ir ornamento paskirtis yra puošti. Menotyrininkas Paulius Galaunė ornamentą apibūdino kaip vieną iš pirmiausių ir pirmykščių elementų, kuriais žmogus išreiškė grožio pajautimą. Meno tyrinėtojai pažymi, kad pirminis daiktų puošimas turėjo labiau magišką ir apeiginę negu puošiamąją funkciją. Iš ornamentų pažįstame savo krašto istoriją. Spalvos taip pat buvo neatsiejama tautodailės dalis.

 Iš kartos į kartą buvo perimamos nusistovėjusios ir tobulinamos meninės formos, spalvų deriniai, ornamentika, bet apie tai mes labai retai pagalvojame, todėl dalyvaujant parodoje vaikai gal net pirmą kartą susipažins su lietuvių liaudies ornamentais ir simboliais, spalvų reikšme, atskleis savo kūrybinius sugebėjimus ir lavins vaizduotę.

**I SKYRIUS**

**BENDROSIOS NUOSTATOS**

Nemenčinės krašto švietimo įstaigų ikimokyklinio ir priešmokyklinio amžiaus vaikų kūrybinių darbelių parodos „Lietuvių liaudies dailės ornamentai ir simbolika mano darželyje“ nuostatai reglamentuoja tikslą, uždavinius, vykdytojus, dalyvius, dalyvavimo sąlygas ir organizavimo tvarką.

1. Paroda skirta Nemenčinės krašto ikimokyklinio ir priešmokyklinio ugdymo mokytojų gerosios darbo patirties sklaidai.
2. Parodą organizuoja Vilniaus r. Eitminiškių pagrindinė mokykla. Adresas: Misionierių g. 10, Eitminiškių k., LT- 15131, Vilniaus r., Tel. +37052438533, el. p. eitmok@gmail.com
3. Parodos iniciatorė – Vilniaus r. Eitminiškių pagrindinės mokyklos mokytoja, dirbanti pagal ikimokyklinio ugdymo programą Lena Šilingienė.

Parodoje kviečiami dalyvauti, Nemenčinės krašto švietimo įstaigų mokytojai, dirbantys pagal ikimokyklinio ir priešmokyklinio ugdymo programas, jų ugdytiniai ir tėvai.

1. Paroda vyksta **nuo** **2022 m. spalio 14 d. iki 2022 m. spalio 28 d.** Parodos nuostatai paskelbti interneto svetainėje http://www.pagrindine.eitminiskes.vilniausr.lm.lt/.

**II SKYRIUS**

**TIKSLAS IR UŽDAVINIAI**

1. **Tikslas** – plėtoti vaikų žinias apie lietuvių liaudies dailės ornamentus ir simbolius.
2. **Uždaviniai**:

6.1 Skatinti švietimo įstaigų bendradarbiavimą ir dalijimąsi gerąja patirtimi.

6.2 Sudaryti sąlygas individualiai ugdytinių saviraiškai, skatinant gebėjimą išreikšti save ir savo norus (pasirinkti norimą darbelio atlikimo techniką, patiems sukurti daiktų puošybos ornamentus, pasirinkant simbolį ar ornamentą).

* 1. Skatinti vaikų kūrybiškumą, įgyvendinant kūrybines idėjas, fantazijas, įtraukiant tėvelius i bendras veiklas su savo vaiku.

**III SKYRIUS**

**DALYVAVIMO SĄLYGOS IR REIKALAVIMAI**

1. Dalyviai ***iki 2022 m. spalio 18 d.*** užpildo paraišką apie dalyvavimą (1 priedas) ir siunčia elektroniniu paštu lena.silingiene@gmail.com
2. Iš vienos įstaigos parodoje gali dalyvauti neribotas dalyvių skaičius.

Vaikų kūrybos darbelių parodoje „Lietuvių liaudies dailės ornamentai ir simbolika mano darželyje“ dalyvauja mokytojai, tėvai ir ugdytiniai. Dalyvių kūrybinius darbelius parodai pedagogai nufotografuoja ir atsiunčia elektroniniu paštu lena.silingiene@gmail.com kartu su užpildyta kūrybos darbelio dalyvio kortele (priedas nr.2*)* ***iki 2022 m.*** ***spalio 28 d.***

1. Kūrybos darbelis turi atitikti tematiką ir gali būti atliktas skirtingais formatais ir įvairia technika: aplikacija, piešimas, dekoravimas, karpinys ir t.t. ( vaikai gali pasirinkti simbolį, ornamentą arba nupiešti ir papuošti jais įvairius daiktus).
2. Projekto dalyviai atsiųsdami nuotraukas sutinka su jų platinimu ir talpinimu internetinėje erdvėje .

**IV SKYRIUS**

**BAIGIAMOSIOS NUOSTATOS**

1. Organizatoriai turi teisę keisti ir papildyti projekto nuostatus apie tai informuodami užsiregistravusios švietimo įstaigos atstovus telefonu. Iškilus klausimams kreiptis

tel. +37069943159.

1. Vaikų kūrybos darbeliai bus patalpinti Vilniaus r. Eitminiškių pagrindinės mokyklos interneto svetainėje adresu: <http://www.pagrindine.eitminiskes.vilniausr.lm.lt/> ir mokyklos pirmo aukšto fojė.
2. Projekto dalyviai bus apdovanoti Vilniaus r. Eitminiškių pagrindinės mokyklos direktoriaus padėkos raštais.

**Priedas Nr. 1**

**NEMENČINĖS KRAŠTO ŠVIETIMO ĮSTAIGŲ IKIMOKYKLINIO IR PRIEŠMOKYKLINIO AMŽIAUS VAIKŲ KŪRYBINIŲ DARBELIŲ**

 **„LIETUVIŲ LIAUDIES DAILĖS ORNAMENTAI IR SIMBOLIKA MANO DARŽELYJE“**

**REGISTRACIJOS FORMA**

|  |  |
| --- | --- |
| **Įstaigos pavadinimas** |  |
| **Elektroninis paštas, telefonas** |  |
| **Pedagogo vardas ir pavardė** |  |
| **Pedagogo el. pašto adresas, telefonas** |  |

|  |
| --- |
| **Priedas Nr. 2**  |
| **NEMENČINĖS KRAŠTO ŠVIETIMO ĮSTAIGŲ IKIMOKYKLINIO IR PRIEŠMOKYKLINIO AMŽIAUS VAIKŲ KŪRYBINIŲ DARBELIŲ** **„LIETUVIŲ LIAUDIES DAILĖS ORNAMENTAI IR SIMBOLIKA MANO DARŽELYJE“**

|  |
| --- |
|  **DALYVIO KORTELĖ** |
|  |

|  |  |
| --- | --- |
| Vaiko amžius, vardas ir pavardė |  |
| Sukurti kūrybinio darbelio (ornamento, simbolio) pavadinimą. |  |
| Įstaigos pavadinimas  |  |
| Mokytojo vardas ir pavardė |  |

 |
|  |